|  |  |  |
| --- | --- | --- |
| **Tantárgy neve:** Habilitáció-rehabilitáció | **Kódja:** NMP\_IN103G2 | **Kreditszáma: 2** |
| A tanóra típusa gyakorlat | | |
| A számonkérés módja gyakorlati jegy | | |
| A tantárgy tantervi helye (hányadik félév): **…** | | |
| Előtanulmányi feltételek Gyógypedagógiai és gyógypedagógiai pszichológiai alapismeretek | | |
| **Tantárgyleírás**: | | |
| **Kompetenciák: (1, 3, 6, 8)**   * A tanulói személyiség fejlesztése * A pedagógiai folyamat tervezése * A tanulási folyamat szervezése és irányítása * Szakmai együttműködés és kommunikáció   ***Tudás***   * Ismeretek az ép és a különleges gondozásra jogosult gyermekek szükségleteiről * A nevelési fejlesztési funkciókat betöltő szervezetek, intézmények, közösségek működésének, funkcióinak, diszfunkcióinak ismerete * Tudás az egységes, komplex folyamatként értelmezhető oktatási, nevelési helyzetek megteremtéséről, tervezéséről * Tudása a különböző képességek fejlesztéséről, az integrált nevelés során * -A jártasságok és készségek kialakításának ismerete, amely kölcsönhatásban, együtt történik a sérült funkciók és funkcionális rendszerek korrigálásával, átszervezésével, a ki sem alakult funkciók szisztematikus kiépítésével.   ***Attitűdök/nézetek***   * Másság elfogadása, empatikus, toleráns tanári attitűd * Érzékenység a hátrányos társadalmi helyzetből, különleges gondozásra való jogosultságból adódó kisebbségi létből fakadó nehézségekre, az arra irányuló kirekesztési tendenciákra, * Tiszteletben tartja a tanulók személyiségét, a családok nevelési szokásait és törekvéseit, támaszkodik az ezekben fellelhető értékekre * Együttműködő attitűddel közelít a szülőkhöz, diákokhoz, kollégákhoz és más szakemberekhez.   ***Képességek***   * Képes a habilitációval, rehebilitációval kapcsolatos szaknyelvi szövegek olvasására, interpretációjára, és képes azokra reflektálni. * Képes a fejlesztési stratégiák kialakításánál figyelembe venni a különleges gondozásra jogosult tanulók igényeit, * Képes felismerni az előítéletesség és a sztereotípiákon alapuló gondolkodás megnyilvánulásait és képes azokat szakszerűen kezelni az iskolában és azon kívül is * Képes együttműködni a gyermek érdekében más szakemberekkel és a szülőkkel   **Cél:** A hallgatókban alakuljanak ki azok a kompetenciák, melyekkel a különleges ellátást igénylő tanulókkal kapcsolatos pszichológiai, szociálpszichológiai jelenségeket fel tudják ismerni, ezután komplex, egységes habilitációjukat és rehabilitációjukat saját pedagógiai tevékenységeikkel segíteni és segíttetni tudják.  **Tartalom:**  A kötelező szakirodalomban megjelölt pedagógusképzési program beemelése e tantárgyba  A habilitáció és rehabilitáció fogalma, értelmezések különböző szakterületek körében. A fogalmak gyógypedagógiai értelmezése.  Gyógypedagógiai (speciális) nevelést igénylő személyek, nevelhetőség, képezhetőség.  A habilitáció és rehabilitáció területei a fogalom használatának története  Esélyegyenlőség, emberi és gyermeki jogok, a rehabilitációhoz való jog.  Rehabilitációs szolgáltatások, mint állami kötelezettség, rehabilitációval foglalkozó szakmai és civil szervezetek  Habilitáció, rehabilitáció az iskolai nevelésben. Az iskolai habilitációs/rehabilitációs órák szerepe a fejlesztésben.  A pedagógus (tanár, tanító) és a rehabilitációs foglalkozást vezető szakemberek együttműködésének fontossága, lehetőségei, kommunikációs formák.  Sérülés-specifikus rehabilitációs szükségletek és lehetőségek  Különleges gondozásra jogosult tanulók pályaválasztásának segítése  Team-munka, a szülők bevonása a fejlesztésbe.  Terápiás módszerek a rehabilitációs tevékenységben  **Módszerek:** Projektmódszer, kooperatív módszer, előadás, forráselemzés  **Követelmények a tantárgy teljesítésének feltételei:** Egy rehabilitációs terv készítése | | |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása biblio­gráfiai adatokkal (szerző, cím, kiadás adatai, oldalak, ISBN) | | |
| **Kötelező olvasmányok**:   * Gordosné Szabó Anna (szerk.): Gyógyító pedagógia. Nevelés és terápia. Medicina, Budapest (2004) * Mesterházi Zsuzsa: Rehabilitációs módszerek In. Illyés S.: Gyógypedagógiai alapismeretek Budapest, 2000. 68-69. o. * Auer Éva és mts. Habilitációs és rehabilitációs tevékenységek, II. Módszertani útmutató, SuliNovaKözoktatás-fejlesztési és Pedagógus-továbbképzési Kht. Budapest, 2005. CD formátum   **Ajánlott irodalom:**   * Kálmán Zsófia - Könczei György: A Taigetosztól az esélyegyenlőségig. Osiris Kiadó, Budapest, (2002)   Torda Ágnes: az integrált iskoláztatás hatása a gyermek személyiségfejlődésére In. Gordosné: Gyógyító pedagógia 357-367. o. | | |
| **Tantárgy felelőse** Dr. Dávid Mária főiskolai tanár | | |
| **Tantárgy oktatásába bevont oktató** Dr. Dávid Mária főiskolai tanár | | |